SCGP "2021Q3

หมายเหตุ	สารบัญ

หมายเหตุประกอบงบการเงินระหว่างกาลเป็นส่วนหนึ่งของงบการเงินระหว่างกาลนี้

งบการเงินรวมระหว่างกาลนี้นำเสนอเพื่อวัตถุประสงค์ของการรายงานเพื่อใช้ในประเทศ โดยจัดทำเป็นภาษาไทยและภาษาอังกฤษ และได้รับอนุมัติให้ออกงบการเงินจากคณะกรรมการตรวจสอบตามการมอบหมายจากคณะกรรมการบริษัทเมื่อวันที่ 9 พฤศจิกายน 2564

ข้อมูลทั่วไป

บริษัทเอสซีจี แพคเกจจิ้ง จำกัด (มหาชน) (“บริษัท”) เป็นนิติบุคคลที่จัดตั้งขึ้นในประเทศไทย โดยมีที่อยู่จดทะเบียนตั้งอยู่เลขที่ 1 ถนนปูนซิเมนต์ไทย บางซื่อ กรุงเทพมหานคร 10800 ประเทศไทย

บริษัทใหญ่ คือ บริษัทปูนซิเมนต์ไทย จำกัด (มหาชน) บริษัทดังกล่าวเป็นนิติบุคคลที่จัดตั้งขึ้นในประเทศไทย

บริษัทและบริษัทย่อย (“กลุ่มบริษัท”) ประกอบธุรกิจการให้บริการด้านบรรจุภัณฑ์แบบครบวงจร โดยแบ่งออกเป็นสองสายธุรกิจหลัก คือ (1) สายธุรกิจบรรจุภัณฑ์แบบครบวงจร และ (2) สายธุรกิจเยื่อและกระดาษ

เกณฑ์การจัดทำงบการเงินระหว่างกาล

(ก)	เกณฑ์การถือปฏิบัติ

งบการเงินรวมระหว่างกาลนี้นำเสนอรายการในงบการเงินในรูปแบบเดียวกับงบการเงินรวมประจำปี และจัดทำหมายเหตุประกอบงบการเงินระหว่างกาลในรูปแบบย่อตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

งบการเงินรวมระหว่างกาลนี้ไม่ได้รวมข้อมูลทางการเงินทั้งหมดตามข้อกำหนดสำหรับงบการเงินรวมประจำปี แต่เน้นการให้ข้อมูลที่เกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ซ้ำซ้อนกับข้อมูลที่ได้เคยนำเสนอรายงานไปแล้ว ดังนั้น การอ่านงบการเงินรวมระหว่างกาลนี้จึงควรอ่านควบคู่กับงบการเงินรวมของกลุ่มบริษัทสำหรับปีสิ้นสุดวันที่ 31 ธันวาคม 2563

(ข)	สกุลเงินที่ใช้ในการดำเนินงานและนำเสนองบการเงิน

งบการเงินรวมระหว่างกาลนี้จัดทำและแสดงหน่วยเงินตราเป็นเงินบาทซึ่งเป็นสกุลเงินที่ใช้ในการดำเนินงานของบริษัท ข้อมูลทางการเงินทั้งหมดมีการปัดเศษในหมายเหตุประกอบงบการเงินระหว่างกาลเพื่อให้แสดงเป็นหลักพันบาท ยกเว้นที่ระบุไว้เป็นอย่างอื่น

(ค)	การประมาณการและการใช้ดุลยพินิจ

ในการจัดทำงบการเงินรวมระหว่างกาลให้เป็นไปตามมาตรฐานการรายงานทางการเงิน ผู้บริหารต้องใช้ดุลยพินิจการประมาณการและข้อสมมติหลายประการ ซึ่งมีผลกระทบต่อการกำหนดนโยบายการบัญชี ผลที่เกิดขึ้นจริงอาจแตกต่างจากที่ประมาณการไว้

ข้อสมมติที่สำคัญในการถือปฏิบัติตามนโยบายการบัญชี และแหล่งข้อมูลสำคัญในการประมาณการ กลุ่มบริษัทได้ถือปฏิบัติเช่นเดียวกับการจัดทำงบการเงินรวมสำหรับปีสิ้นสุดวันที่ 31 ธันวาคม 2563

จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทำให้เกิดความไม่แน่นอนในการประมาณการ ในปี 2563 กลุ่มบริษัทได้เลือกปฏิบัติตามแนวปฏิบัติทางการบัญชี เรื่อง มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ตามที่เปิดเผยในหมายเหตุประกอบงบการเงินรวมสำหรับปีสิ้นสุดวันที่ 31 ธันวาคม 2563 โดยแนวปฏิบัติดังกล่าวสิ้นสุดการมีผลบังคับใช้ ณ วันที่ 31 ธันวาคม 2563 กลุ่มบริษัทได้ปรับปรุงมูลค่าสินทรัพย์ดังกล่าวในไตรมาสที่ 1 ของปี 2564 และไม่มีผลกระทบอย่างมีสาระสำคัญต่องบการเงินรวม

(ง)	เกณฑ์ในการจัดทำงบการเงินรวม

งบการเงินรวมระหว่างกาลสำหรับงวดสามเดือนและเก้าเดือนสิ้นสุดวันที่ 30 กันยายน 2564 นี้ ได้รวมบัญชีของบริษัทเอสซีจี แพคเกจจิ้ง จำกัด (มหาชน) และบริษัทย่อย โดยบริษัทย่อยที่นำมาจัดทำงบการเงินรวมระหว่างกาล มีดังนี้

บริษัทย่อยในสายธุรกิจบรรจุภัณฑ์แบบครบวงจร

บริษัทย่อยในสายธุรกิจเยื่อและกระดาษ

รายการที่มีนัยสำคัญระหว่างบริษัทและบริษัทย่อย ได้ถูกตัดรายการในการจัดทำงบการเงินรวมระหว่างกาลแล้ว

การซื้อธุรกิจและการเปลี่ยนแปลงในส่วนได้เสียในบริษัทย่อย

ปี 2564

การซื้อธุรกิจ

ในระหว่างงวดเก้าเดือนของปี 2564 กลุ่มบริษัทได้มีการซื้อธุรกิจที่สำคัญ ดังนี้

Go-Pak UK Limited สหราชอาณาจักร

เมื่อวันที่ 12 มกราคม 2564 SCGP Solutions (Singapore) Pte. Ltd. ซึ่งเป็นบริษัทย่อยที่บริษัทถือหุ้นทั้งหมด ได้เข้าซื้อหุ้นทั้งหมดร้อยละ 100 ใน Go-Pak UK Limited (“Go-Pak”) ซึ่งเป็นหนึ่งในผู้นำในการให้บริการโซลูชันด้านบรรจุภัณฑ์อาหารในสหราชอาณาจักร ยุโรปและอเมริกาเหนือ การเข้าซื้อหุ้นดังกล่าวมีมูลค่าตามสัญญารวมประมาณ 133.6 ล้านปอนด์สเตอร์ลิง หรือเทียบเท่าเงินบาท 5,449 ล้านบาท โดยแบ่งการชำระค่าหุ้นงวดแรกจำนวนเงิน 77.5 ล้านปอนด์สเตอร์ลิง หรือเทียบเท่าเงินบาท 3,161 ล้านบาท และค่าหุ้นส่วนที่เหลือพิจารณาจากผลประกอบการปี 2564 และ 2565 ซึ่งคาดว่าค่าหุ้นส่วนที่เหลือจำนวนเงินประมาณ 30 ถึงไม่เกิน 56 ล้านปอนด์สเตอร์ลิง หรือเทียบเท่าเงินบาทประมาณ 1,230 ถึง 2,300 ล้านบาท

ทั้งนี้ ในไตรมาสที่ 3 ของปี 2564 กลุ่มบริษัทได้จ่ายชำระเงินค่าหุ้นงวดที่ 2 ให้แก่ผู้ถือหุ้นเดิมของ Go-Pak เป็นจำนวนเงิน 29.88 ล้านปอนด์สเตอร์ลิง หรือเทียบเท่าเงินบาท 1,358 ล้านบาท

การได้มาซึ่งอำนาจควบคุมใน Go-Pak เป็นการขยายธุรกิจบรรจุภัณฑ์อาหารของกลุ่มบริษัท ซึ่งจะช่วยเสริมความแข็งแกร่งของฐานตลาดผู้บริโภค และเป็นการขยายฐานลูกค้าไปยังตลาดสหราชอาณาจักร ยุโรปและอเมริกาเหนือ อีกทั้งเป็นการเพิ่มความหลากหลายของโซลูชันด้านบรรจุภัณฑ์อาหาร และขยายความสามารถในการผลิตและจัดจำหน่ายเพื่อการเติบโตของธุรกิจในภูมิภาคอาเซียน

Duy Tan Plastics Manufacturing Corporation ประเทศเวียดนาม

เมื่อวันที่ 23 กรกฎาคม 2564 SCGP Rigid Packaging Solutions Pte. Ltd. ซึ่งเป็นบริษัทย่อยที่บริษัทถือหุ้นทั้งหมด ได้เข้าซื้อหุ้นในสัดส่วนร้อยละ 70 ใน Duy Tan Plastics Manufacturing Corporation (“Duy Tan”) ซึ่งเป็นผู้ผลิตสินค้าบรรจุภัณฑ์พลาสติกแบบคงรูป (Rigid Packaging) ชั้นนำในประเทศเวียดนาม การเข้าซื้อหุ้นดังกล่าวมีมูลค่าตามสัญญารวมประมาณ 5,500 พันล้านดองเวียดนาม หรือเทียบเท่าเงินบาท 7,870 ล้านบาท โดยแบ่งการชำระค่าหุ้นงวดแรกจำนวนเงิน 3,630 พันล้านดองเวียดนาม หรือเทียบเท่าเงินบาท 5,195 ล้านบาท และจะชำระค่าหุ้นส่วนที่เหลือโดยพิจารณาจากผลประกอบการปี 2563 และ 2564

การได้มาซึ่งอำนาจควบคุมใน Duy Tan เป็นการขยายธุรกิจบรรจุภัณฑ์พลาสติกแบบคงรูปของกลุ่มบริษัทสู่ภูมิภาคอาเซียน และเสริมความแข็งแกร่งในการรองรับทั้งผู้ผลิตสินค้าอุปโภคบริโภคและผู้บริโภคในประเทศเวียดนาม ซึ่ง Duy Tan มีลูกค้าเป็นบรรษัทข้ามชาติและเจ้าของสินค้าอุปโภคบริโภคในประเทศที่มีอัตราการเติบโตสูงเป็นส่วนใหญ่ นอกจากนี้ ยังผลิตสินค้าในกลุ่มเครื่องใช้ในบ้าน เช่น อุปกรณ์และภาชนะบรรจุอาหาร การลงทุนดังกล่าวช่วยเพิ่มฐานลูกค้า ในขณะเดียวกันช่วยผนึกกำลังทางธุรกิจผ่านการขายสินค้าเสริมที่เกี่ยวข้อง

PT Indonesia Dirtajaya Aneka Industri Box PT Bahana Buana Box และ PT Rapipack Asritama (รวมเรียกว่า “Intan Group”) ประเทศอินโดนีเซีย

เมื่อวันที่ 13 สิงหาคม 2564 TCG Solutions Pte. Ltd. ซึ่งเป็นบริษัทย่อยที่ถือหุ้นทั้งหมดโดยบริษัทกลุ่มสยามบรรจุภัณฑ์ จำกัด ซึ่งเป็นบริษัทร่วมทุนระหว่างบริษัทและ Rengo Company Limited ประเทศญี่ปุ่น ในสัดส่วนร้อยละ 70 และ 30 ตามลำดับ ได้เข้าซื้อหุ้นในสัดส่วนร้อยละ 75 ใน PT Indonesia Dirtajaya Aneka Industri Box PT Bahana Buana Box และ PT Rapipack Asritama (รวมเรียกว่า “Intan Group”) ซึ่งเป็นผู้ผลิตบรรจุภัณฑ์กล่องลูกฟูกในประเทศอินโดนีเซีย การเข้าซื้อหุ้นดังกล่าวมีมูลค่าตามสัญญารวมประมาณ 856 พันล้านรูเปียห์ หรือเทียบเท่าเงินบาท 1,978 ล้านบาท โดยแบ่งการชำระค่าหุ้นงวดแรกจำนวนเงิน 822 พันล้านรูเปียห์ หรือเทียบเท่าเงินบาท 1,897 ล้านบาท และจะชำระค่าหุ้นส่วนที่เหลือโดยพิจารณาจากผลประกอบการปี 2565 และ 2566

Intan Group เป็นหนึ่งในผู้ผลิตบรรจุภัณฑ์กล่องลูกฟูกในประเทศอินโดนีเซียซึ่งดำเนินธุรกิจในพื้นที่ยุทธศาสตร์สำคัญ 4 แห่ง ได้แก่ Surabaya ตั้งอยู่ทางทิศตะวันออกของเกาะชวา Semarang ตั้งอยู่ทางตอนกลางของเกาะชวา Bekasi ตั้งอยู่ทางทิศตะวันตกของเกาะชวา และ Minahasa ตั้งอยู่ทางตอนเหนือของเกาะสุลาเวสี โดยมีลูกค้าในกลุ่มธุรกิจอาหาร เครื่องดื่ม และผลิตภัณฑ์อุปโภคบริโภค ทั้งที่เป็นบรรษัทข้ามชาติและเจ้าของกิจการภายในประเทศ การได้มาซึ่งอำนาจควบคุมใน Intan Group ถือเป็นการขยายธุรกิจบรรจุภัณฑ์กระดาษของกลุ่มบริษัทในประเทศอินโดนีเซีย ซึ่งจะช่วยเพิ่มความสามารถในการตอบสนองความต้องการของลูกค้าและยังเป็นการเพิ่มสัดส่วนการบูรณาการในแนวตั้ง (Internal Integration) ร่วมกันกับโรงงานกระดาษบรรจุภัณฑ์ PT Fajar Surya Wisesa Tbk.

การซื้อธุรกิจดังกล่าวข้างต้น กลุ่มบริษัทมีการใช้ผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดย ณ วันที่ 30 กันยายน 2564 การประเมินมูลค่ายุติธรรมได้แล้วเสร็จ และมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรมเรียบร้อยแล้ว

ทั้งนี้ กลุ่มบริษัทมีการทบทวนอย่างต่อเนื่องในระหว่างช่วงเวลาที่วัดมูลค่า ซึ่งหากมีข้อมูลใหม่ที่ได้รับเพิ่มเติมภายในหนึ่งปีนับจากวันที่มีการซื้อธุรกิจและรับทราบข้อเท็จจริงที่สะท้อนเหตุการณ์แวดล้อมที่มีอยู่ ณ วันที่ซื้อธุรกิจ การบันทึกบัญชีเกี่ยวกับการซื้อธุรกิจจะถูกปรับปรุงใหม่

สินทรัพย์ที่ได้มาและหนี้สินที่รับมา ณ วันที่ซื้อธุรกิจ มีดังนี้

เงินค่าหุ้นที่คาดว่าจะต้องจ่ายในอนาคตซึ่งพิจารณาจากผลประกอบการส่วนเพิ่ม ได้รวมเป็นส่วนหนึ่งของมูลค่าเงินลงทุนในการซื้อธุรกิจ แสดงด้วยมูลค่ายุติธรรม ณ วันที่ซื้อธุรกิจ มูลค่ายุติธรรมของเงินค่าหุ้นที่คาดว่าจะต้องจ่ายถูกจัดลำดับชั้นการวัดมูลค่ายุติธรรมอยู่ในระดับที่ 3 (ดูหมายเหตุข้อ 11)

เงินฝากธนาคารที่มีเงื่อนไขเฉพาะเพื่อการลงทุน จำนวน 380 ล้านบาท ได้แสดงสุทธิกับเงินลงทุนค้างจ่าย โดยจะถูกจ่ายเมื่อบรรลุเงื่อนไขตามที่กำหนดไว้ภายในระยะเวลา 5 ปี นับจากวันซื้อธุรกิจ

กลุ่มบริษัทได้นำสินทรัพย์ หนี้สินและผลการดำเนินงานของบริษัทย่อยดังกล่าวมาจัดทำงบการเงินรวมสิ้นสุดวันที่ 30 กันยายน 2564 นับตั้งแต่วันที่ซื้อธุรกิจ โดยบริษัทย่อยดังกล่าวมีรายได้จากการขาย 3,095 ล้านบาท ซึ่งรวมเป็นส่วนหนึ่งของผลการดำเนินงานของกลุ่มบริษัท ทั้งนี้ รายได้จากการขายของบริษัทย่อยดังกล่าวตั้งแต่วันที่ 1 มกราคม 2564 ถึงวันที่กลุ่มธุรกิจได้มีการซื้อธุรกิจดังกล่าว เป็นจำนวนเงินรวม 5,462 ล้านบาท

กลุ่มบริษัทมีค่าใช้จ่ายที่เกี่ยวข้องกับการซื้อธุรกิจดังกล่าวรวม 199 ล้านบาท ซึ่งรวมอยู่ในค่าใช้จ่ายในการบริหารในงบกำไรขาดทุนรวม

ปี 2563

Bien Hoa Packaging Joint Stock Company ประเทศเวียดนาม

เมื่อวันที่ 18 ธันวาคม 2563 กลุ่มบริษัทได้เข้าซื้อหุ้นร้อยละ 94.11 ใน Bien Hoa Packaging Joint Stock Company (“SOVI”) ซึ่งเป็นบริษัทจดทะเบียนในตลาดหลักทรัพย์ ประเทศเวียดนาม และเป็นหนึ่งในผู้นำด้านบรรจุภัณฑ์กล่องกระดาษ โดยมีมูลค่าตามสัญญา 2,070 พันล้านดองเวียดนาม หรือเทียบเท่าเงินบาทประมาณ 2,669 ล้านบาท และมีการใช้ผู้ประเมินราคาอิสระเพื่อหามูลค่ายุติธรรมของสินทรัพย์ที่ได้มาและหนี้สินที่รับมา โดย ณ วันที่ 31 ธันวาคม 2563 การประเมินราคายังไม่เสร็จสมบูรณ์ กลุ่มบริษัทรับรู้ประมาณการมูลค่ายุติธรรมในงบแสดงฐานะการเงินรวม

ต่อมาในไตรมาสที่ 1 ของปี 2564 การประเมินมูลค่ายุติธรรมโดยผู้ประเมินราคาอิสระได้แล้วเสร็จ และมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรมเรียบร้อยแล้ว โดยกลุ่มบริษัทบันทึกปรับปรุงค่าความนิยมจากการซื้อธุรกิจลดลง 128 ล้านบาท ซึ่งการปรับปรุงดังกล่าวเป็นไปตามเงื่อนไขการปรับปรุงบัญชีเกี่ยวกับการซื้อธุรกิจ

ทั้งนี้ กลุ่มบริษัทมีการทบทวนอย่างต่อเนื่องในระหว่างช่วงเวลาที่วัดมูลค่า ซึ่งหากมีข้อมูลใหม่ที่ได้รับเพิ่มเติมภายในหนึ่งปีนับจากวันที่มีการซื้อธุรกิจและรับทราบข้อเท็จจริงที่สะท้อนเหตุการณ์แวดล้อมที่มีอยู่ ณ วันที่ซื้อธุรกิจ การบันทึกบัญชีเกี่ยวกับการซื้อธุรกิจจะถูกปรับปรุงใหม่

การเปลี่ยนแปลงในส่วนได้เสียในบริษัทย่อย

ในไตรมาสที่ 3 ของปี 2564 กลุ่มบริษัทได้ซื้อหุ้นสามัญเพิ่มในบริษัท วีซี่ แพ็คเกจิ้ง (ประเทศไทย) จำกัด จากร้อยละ 80 เป็นร้อยละ 100 และบริษัทพรีซิชั่น พริ้นท์ จำกัด จากร้อยละ 75 เป็นร้อยละ 100 จำนวนเงินรวม 1,410 ล้านบาท

ผลกระทบของการเปลี่ยนแปลงในส่วนได้เสียของกลุ่มบริษัท ดังนี้

บุคคลหรือกิจการที่เกี่ยวข้องกัน

บุคคลหรือกิจการเป็นบุคคลหรือกิจการที่เกี่ยวข้องกันกับกลุ่มบริษัท หากกลุ่มบริษัทมีอำนาจควบคุมหรือควบคุมร่วมกันหรือมีอิทธิพลอย่างมีนัยสำคัญทั้งทางตรงและทางอ้อมต่อบุคคลหรือกิจการในการตัดสินใจทางการเงินและการบริหารหรือในทางกลับกัน หรือบุคคลหรือกิจการที่อยู่ภายใต้การควบคุมเดียวกันหรืออยู่ใต้อิทธิพลอย่างมีนัยสำคัญเดียวกันกับกลุ่มบริษัท

รายการที่สำคัญกับกิจการที่เกี่ยวข้องกันสำหรับงวดสามเดือนและเก้าเดือนสิ้นสุดวันที่ 30 กันยายน สรุปได้ดังนี้

ยอดคงเหลือ ณ วันที่ 30 กันยายน 2564 และ 31 ธันวาคม 2563 กับกิจการที่เกี่ยวข้องกันมีดังนี้

ค่าตอบแทนคณะกรรมการบริษัทและผู้บริหารสำคัญ

ลูกหนี้การค้า

โดยปกติระยะเวลาการให้สินเชื่อแก่ลูกค้าของกลุ่มบริษัท คือ 30 - 90 วัน

เงินลงทุนในบริษัทร่วม

รายการเคลื่อนไหวระหว่างงวดเก้าเดือนสิ้นสุดวันที่ 30 กันยายน สำหรับเงินลงทุนในบริษัทร่วมซึ่งบันทึกโดยวิธีส่วนได้เสีย มีดังนี้

การเปลี่ยนแปลงของหนี้สินที่เกิดจากกิจกรรมจัดหาเงิน

หนี้สินที่มีภาระดอกเบี้ย

เมื่อวันที่ 1 เมษายน 2564 บริษัทได้ออกหุ้นกู้ครั้งที่ 1/2564 จำนวน 5,500 ล้านบาท ที่อัตราดอกเบี้ยคงที่ร้อยละ 2.65 ต่อปี อายุ 3 ปี 8 เดือน ครบกำหนดไถ่ถอนปี 2567

เมื่อวันที่ 24 กันยายน 2564 บริษัทได้ลงนามในสัญญาเงินกู้ยืมระยะยาวกับสถาบันการเงินแห่งหนึ่งในประเทศ จำนวนเงิน 5,000 ล้านบาท โดยเป็นเงินกู้ยืมระยะยาวที่เชื่อมโยงกับการดำเนินงานด้านความยั่งยืน (Sustainability-Linked Loan หรือ SLL) ระยะเวลา 4 ปี อัตราดอกเบี้ยคงที่และจะมีการปรับลดอัตราดอกเบี้ยลงหากสามารถดำเนินการบรรลุเป้าหมายด้านความยั่งยืน (Sustainability Performance Targets หรือ SPTs) ตามที่กำหนดไว้ในสัญญา ทั้งนี้ ณ วันที่ 30 กันยายน 2564 บริษัทได้เบิกถอนเงินกู้ยืมดังกล่าวทั้งจำนวน

เงินกู้ยืมระยะสั้นและเงินกู้ยืมระยะยาวส่วนที่มีหลักประกันซึ่งได้มาจากการซื้อธุรกิจในระหว่างปี 2564 ในประเทศเวียดนามและประเทศอินโดนีเซีย มีการนำสินค้าคงเหลือ และที่ดิน อาคารและอุปกรณ์ มูลค่าตามบัญชี ณ วันที่ 30 กันยายน 2564 จำนวนเงินรวม 2,257 ล้านบาท เป็นหลักประกันการกู้ยืมเงิน และมีเงื่อนไขภายใต้สัญญาเงินกู้ยืม ปัจจุบันอยู่ระหว่างดำเนินการจัดหาเงินกู้ยืมใหม่เพื่อทดแทนเงินกู้ยืมเดิม รวมทั้งปลดหลักประกัน นอกจากนี้ เงินกู้ยืมระยะยาวส่วนที่มีหลักประกัน ณ สิ้นปี 2563 ซึ่งได้มาจากการซื้อธุรกิจในประเทศเวียดนาม ได้มีการจ่ายชำระคืนเงินกู้ยืมและไถ่ถอนหลักประกันทั้งหมดแล้ว

ณ วันที่ 30 กันยายน 2564 เงินเบิกเกินบัญชีและเงินกู้ยืมระยะสั้นจากสถาบันการเงินของกลุ่มบริษัทมีอัตราดอกเบี้ยเฉลี่ยร้อยละ 0.55 ถึง 9.50 ต่อปี (31 ธันวาคม 2563: ร้อยละ 0.55 ถึง 9.50 ต่อปี)

ณ วันที่ 30 กันยายน 2564 เงินกู้ยืมระยะยาวจากสถาบันการเงินของกลุ่มบริษัทมีอัตราดอกเบี้ยเฉลี่ยร้อยละ 1.00 ถึง 10.20 ต่อปี (31 ธันวาคม 2563: ร้อยละ 1.00 ถึง 10.90 ต่อปี)

ข้อมูลตามส่วนงานธุรกิจ

กลุ่มบริษัทนำเสนอข้อมูลตามส่วนงานโดยแสดงส่วนงานธุรกิจเป็นรูปแบบหลักในการรายงาน โดยพิจารณาจากระบบการบริหารการจัดการ และโครงสร้างการรายงานทางการเงินภายในของกลุ่มบริษัทเป็นเกณฑ์ในการกำหนดส่วนงาน

สินทรัพย์ รายได้และผลการดำเนินงานจากส่วนงานเป็นรายการที่เกี่ยวข้องโดยตรงกับส่วนงานหรือที่สามารถปันส่วนให้กับส่วนงานได้อย่างสมเหตุสมผล

ส่วนงานธุรกิจ

กลุ่มบริษัทเสนอส่วนงานธุรกิจที่สำคัญ ดังนี้

ข้อมูลตามส่วนงานธุรกิจใช้สำหรับการประเมินผลการดำเนินงานและจัดสรรทรัพยากรสำหรับผู้บริหาร กลุ่มบริษัทประเมินความสามารถในการดำเนินงานตาม EBITDA

ข้อมูลตามส่วนงานธุรกิจสำหรับงวดเก้าเดือนสิ้นสุดวันที่ 30 กันยายน มีดังนี้

สายธุรกิจบรรจุภัณฑ์แบบครบวงจร มีสัดส่วนรายได้เท่ากับร้อยละ 84 ของรายได้จากการขายรวม ซึ่งมาจากธุรกิจกระดาษบรรจุภัณฑ์ ร้อยละ 53 ธุรกิจบรรจุภัณฑ์จากเยื่อและกระดาษ ร้อยละ 25 และธุรกิจบรรจุภัณฑ์จากวัสดุสมรรถนะสูงและพอลิเมอร์ ร้อยละ 6

เงินปันผล

เงินปันผลที่บริษัทจ่ายให้ผู้ถือหุ้น มีดังนี้

เครื่องมือทางการเงิน

มูลค่าตามบัญชีและมูลค่ายุติธรรม

ตารางดังต่อไปนี้แสดงมูลค่าตามบัญชีและมูลค่ายุติธรรมของสินทรัพย์ทางการเงินและหนี้สินทางการเงิน รวมถึงลำดับชั้นมูลค่ายุติธรรมสำหรับเครื่องมือทางการเงินที่วัดมูลค่าด้วยมูลค่ายุติธรรม แต่ไม่รวมถึงการแสดงข้อมูลมูลค่ายุติธรรมสำหรับสินทรัพย์ทางการเงินและหนี้สินทางการเงินที่วัดมูลค่าด้วยราคาทุนตัดจำหน่ายหากมูลค่าตามบัญชีใกล้เคียงกับมูลค่ายุติธรรมอย่างสมเหตุสมผล

เมื่อวันที่ 1 กุมภาพันธ์ 2564 บริษัทได้ลงทุนในกองทุนรวมกับบริษัทหลักทรัพย์จัดการกองทุนแห่งหนึ่ง จำนวนเงิน 12,000 ล้านบาท ซึ่งวัดมูลค่ายุติธรรมผ่านกำไรหรือขาดทุน โดยมีอัตราผลตอบแทนเฉลี่ยประมาณร้อยละ 1 ต่อปี และระยะเวลาในการถือครองประมาณ 1 ปี

เครื่องมือทางการเงินที่วัดมูลค่าด้วยมูลค่ายุติธรรม

กลุ่มบริษัทพิจารณามูลค่ายุติธรรมระดับ 2 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่า ดังต่อไปนี้

สินทรัพย์อนุพันธ์และหนี้สินอนุพันธ์ อ้างอิงการปรับมูลค่าของสัญญาที่กลุ่มบริษัททำไว้กับธนาคารตั้งแต่เริ่มต้นด้วยราคาตลาด ณ วันสิ้นรอบระยะเวลารายงาน เพื่อสะท้อนให้เห็นถึงมูลค่าของสัญญา ณ เวลาปัจจุบันมากขึ้น

เงินลงทุนในตราสารหนี้และหุ้นกู้ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของบริษัทและคู่สัญญาตามความเหมาะสม

กลุ่มบริษัทพิจารณามูลค่ายุติธรรมระดับ 3 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่าซึ่งใช้ข้อมูลที่ไม่สามารถสังเกตได้อย่างเป็นนัยสำคัญ ดังต่อไปนี้

เงินลงทุนในตราสารทุนและเงินลงทุนในเงินกู้แปลงสภาพที่ไม่ได้อยู่ในความต้องการของตลาดใช้เทคนิคการประเมินมูลค่า เช่น มูลค่าสินทรัพย์สุทธิที่รายงานล่าสุดปรับปรุงด้วยปัจจัยอื่นที่เกี่ยวข้อง เนื่องจากตราสารทุนดังกล่าวไม่ได้จดทะเบียนในตลาดหลักทรัพย์ และไม่มีธุรกรรมหรือรายการที่เป็นอิสระอื่นที่เป็นปัจจุบันและสังเกตได้

เงินค่าหุ้นที่คาดว่าจะต้องจ่ายใช้เทคนิคการประเมินมูลค่าโดยวิธีคิดลดกระแสเงินสด ซึ่งมีข้อมูลที่ไม่สามารถสังเกตได้ที่มีนัยสำคัญ เช่น กระแสเงินสดที่คาดว่าจะต้องจ่าย และอัตราคิดลดที่ปรับค่าความเสี่ยง

ภาระผูกพันและหนี้สินที่อาจเกิดขึ้น

ณ วันที่ 30 กันยายน 2564 กลุ่มบริษัทมี

ภาระผูกพันตามสัญญาซื้อที่ดิน ก่อสร้างและติดตั้งเครื่องจักรและอุปกรณ์เป็นเงินประมาณ 3,064 ล้านบาท (31 ธันวาคม 2563: 2,909 ล้านบาท)

ภาระผูกพันตามสัญญาเกี่ยวกับการซื้อสินค้า วัตถุดิบและอื่นๆ เป็นเงินประมาณ 1,567 ล้านบาท (31 ธันวาคม 2563: 856 ล้านบาท)

หนี้สินที่อาจเกิดขึ้นจากการที่ธนาคารในประเทศออกหนังสือค้ำประกันกลุ่มบริษัทให้แก่หน่วยงานรัฐบาล รัฐวิสาหกิจและเอกชน จำนวน 88 ล้านบาท (31 ธันวาคม 2563: 81 ล้านบาท)

หนี้สินที่อาจเกิดขึ้นจากการที่บริษัทค้ำประกันเงินกู้ของบริษัทร่วมแห่งหนึ่งกับธนาคารในประเทศซึ่งวงเงินที่กลุ่มบริษัทค้ำประกันมีมูลค่าสูงสุดไม่เกิน 132 ล้านบาท (31 ธันวาคม 2563: 198 ล้านบาท)

บริษัทย่อยแห่งหนึ่งได้ทำสัญญากับบริษัทในต่างประเทศเพื่อจัดส่งและขนถ่ายชิ้นไม้สับทางเรือ บริษัทย่อยมีภาระผูกพันในการขายและส่งมอบชิ้นไม้สับในปริมาณประมาณ 48,000 ตันแห้ง ต่อปี สัญญามีระยะเวลา 12 ปี โดยสัญญาจะสิ้นสุดในเดือนธันวาคม 2577

บริษัทย่อยแห่งหนึ่งได้ทำสัญญากับบริษัทในประเทศเพื่อส่งมอบเชื้อเพลิงชีวมวลไปยังจุดส่งมอบ บริษัทย่อย มีภาระผูกพันในการขายและส่งมอบเชื้อเพลิงชีวมวลในปริมาณประมาณ 73,000 ตัน ต่อปี สัญญามีระยะเวลา 25 ปี โดยสัญญาจะสิ้นสุดในเดือนสิงหาคม 2580

เรื่องอื่นๆ

เมื่อวันที่ 30 มิถุนายน 2564 บริษัทได้ลงนามในสัญญาซื้อหุ้นเพื่อเข้าถือหุ้นในสัดส่วนร้อยละ 85 ใน Deltalab, S.L. (“Deltalab”) ซึ่งเป็นบริษัทที่มีความเชี่ยวชาญด้านวัสดุอุปกรณ์ทางการแพทย์ (Medical Supplies and Labware) ที่จดทะเบียนในประเทศสเปน โดยธุรกรรมดังกล่าวจะดำเนินการผ่านบริษัทย่อยซึ่งบริษัทถือหุ้นทั้งหมดและคาดว่าจะเสร็จสิ้นประมาณไตรมาสที่ 4 ของปี 2564

การจัดประเภทรายการใหม่

รายการบางรายการในงบกำไรขาดทุนรวมสำหรับงวดสามเดือนและเก้าเดือนสิ้นสุดวันที่ 30 กันยายน 2563 ได้มีการจัดประเภทรายการใหม่เพื่อให้สอดคล้องกับการนำเสนองบการเงินรวมสำหรับงวดสามเดือนและเก้าเดือนสิ้นสุดวันที่ 30 กันยายน 2564 ดังนี้

มาตรฐานการรายงานทางการเงินที่ประกาศแล้วแต่ยังไม่มีผลบังคับใช้

สภาวิชาชีพบัญชีได้ปรับปรุงมาตรฐานการรายงานทางการเงิน ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2565 โดยกลุ่มบริษัทไม่ได้นำมาตรฐานการรายงานทางการเงินดังกล่าวมาใช้ในการจัดทำงบการเงินรวมระหว่างกาลนี้เนื่องจากยังไม่มีผลบังคับใช้ กลุ่มบริษัทได้ประเมินผลกระทบที่อาจเกิดขึ้นต่องบการเงินจากการถือปฏิบัติตามมาตรฐานการรายงานทางการเงินที่ปรับปรุงใหม่ดังกล่าว ซึ่งคาดว่าไม่มีผลกระทบที่มีสาระสำคัญต่องบการเงินในงวดที่ถือปฏิบัติ

|  |  | ข้อมูลทั่วไป |

|  |  | เกณฑ์การจัดทำงบการเงินระหว่างกาล |

|  |  | การซื้อธุรกิจและการเปลี่ยนแปลงในส่วนได้เสียในบริษัทย่อย |

|  |  | บุคคลหรือกิจการที่เกี่ยวข้องกัน |

|  |  | ลูกหนี้การค้า |

|  |  | เงินลงทุนในบริษัทร่วม |

|  |  | การเปลี่ยนแปลงของหนี้สินที่เกิดจากกิจกรรมจัดหาเงิน |

|  |  | หนี้สินที่มีภาระดอกเบี้ย |

|  |  | ข้อมูลตามส่วนงานธุรกิจ |

|  |  | เงินปันผล |

|  |  | เครื่องมือทางการเงิน |

|  |  | ภาระผูกพันและหนี้สินที่อาจเกิดขึ้น |

|  |  | เรื่องอื่นๆ |

|  |  | การจัดประเภทรายการใหม่ |

|  |  | มาตรฐานการรายงานทางการเงินที่ประกาศแล้วแต่ยังไม่มีผลบังคับใช้ |

|  |  |  |

|  |  |  |



|  |  |  | (ล้านบาท) |

| มูลค่าตามบัญชีของส่วนได้เสียที่ไม่มีอำนาจควบคุมที่ได้มา |  |  | 414 |

| หัก สิ่งตอบแทนที่โอนให้ส่วนได้เสียที่ไม่มีอำนาจควบคุม |  |  | (1,410) |

| การเพิ่มขึ้นของส่วนต่ำกว่าทุนอื่น |  |  | (996) |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2564 |  | 2563 |  | 2564 |  | 2563 |

|  | (พันบาท) | (พันบาท) | (พันบาท) | (พันบาท) | (พันบาท) | (พันบาท) | (พันบาท) |

| บริษัทใหญ่ |  |  |  |  |  |  |  |

| รายได้จากการขาย | 377 |  | 2,399 |  | 5,970 |  | 8,033 |

| ค่าอนุญาตให้ใช้สิทธิ | - |  | 67,455 |  | - |  | 198,672 |

| ดอกเบี้ยจ่าย | - |  | 36,869 |  | - |  | 254,467 |

| ค่าบริการ | 221,383 |  | 210,748 |  | 663,275 |  | 622,735 |



| บริษัทร่วม |  |  |  |  |  |  |  |

| รายได้จากการขาย | 120,920 |  | 87,127 |  | 330,985 |  | 277,646 |

| รายได้เงินปันผล | 8,697 |  | 2,989 |  | 14,397 |  | 7,739 |

| ซื้อ | 61,681 |  | 51,401 |  | 199,783 |  | 184,615 |

|  |  |  |  |  |  |  |  |

|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2564 |  | 2563 |  | 2564 |  | 2563 |

|  | (พันบาท) | (พันบาท) | (พันบาท) | (พันบาท) | (พันบาท) | (พันบาท) | (พันบาท) |

| บริษัทอื่น |  |  |  |  |  |  |  |

| รายได้จากการขาย | 1,747,357 |  | 892,181 |  | 4,371,616 |  | 2,885,885 |

| ซื้อ | 2,491,004 |  | 1,558,069 |  | 6,187,581 |  | 4,854,590 |

| ค่าบริการ | 745,506 |  | 577,548 |  | 2,151,569 |  | 1,883,093 |



|  | 30 กันยายน |  | 31 ธันวาคม |

|  | 2564 |  | 2563 |

|  | (พันบาท) | (พันบาท) | (พันบาท) |

| ลูกหนี้การค้า |  |  |  |

| บริษัทใหญ่ | 341 |  | 1,274 |

| บริษัทร่วม | 64,413 |  | 39,561 |

| บริษัทอื่น | 1,188,996 |  | 652,107 |

| รวม | 1,253,750 |  | 692,942 |



| ลูกหนี้หมุนเวียนอื่น |  |  |  |

| บริษัทใหญ่ | 75,865 |  | 56,387 |

| บริษัทร่วม | 30,674 |  | 35,977 |

| บริษัทอื่น | 2,736 |  | 9,405 |

| รวม | 109,275 |  | 101,769 |



| เงินจ่ายล่วงหน้าค่าสิทธิการใช้ซอฟต์แวร์ ลูกหนี้ระยะยาวและ    เงินมัดจำแสดงภายใต้ลูกหนี้ไม่หมุนเวียนอื่น |  |  |

| บริษัทใหญ่ | 176,373 |  | 210,951 |

| บริษัทร่วม | 124,940 |  | 117,331 |

| รวม | 301,313 |  | 328,282 |



|  |  | 30 กันยายน | 30 กันยายน |  | 31 ธันวาคม |

|  |  | 2564 | 2564 |  | 2563 |

|  |  | (พันบาท) | (พันบาท) | (พันบาท) | (พันบาท) |

| เจ้าหนี้การค้า |  |  |  |  |

| บริษัทร่วม | 24,799 | 24,799 |  |  | 18,312 |

| บริษัทอื่น | 1,417,224 | 1,417,224 |  |  | 839,138 |

| รวม | 1,442,023 | 1,442,023 |  |  | 857,450 |



| เจ้าหนี้หมุนเวียนอื่น |  |  |  |

| บริษัทใหญ่ | 84,768 |  | 106,604 |

| บริษัทร่วม | 4,083 |  | 4,886 |

| บริษัทอื่น | 112,253 |  | 67,142 |

| รวม | 201,104 |  | 178,632 |



| หนี้สินตามสัญญาเช่า ส่วนที่หมุนเวียนและไม่หมุนเวียน |  |  |  |

| บริษัทใหญ่ | 126,800 |  | 99,157 |

| บริษัทร่วม | 108,828 |  | 102,423 |

| บริษัทอื่น | 240,371 |  | 9,148 |

| รวม | 475,999 |  | 210,728 |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2564 |  | 2563 |  | 2564 |  | 2563 |

|  | (พันบาท) | (พันบาท) | (พันบาท) | (พันบาท) | (พันบาท) | (พันบาท) | (พันบาท) |

| สำหรับงวดสิ้นสุดวันที่ 30 กันยายน |  |  |  |  |  |  |  |

| ผลประโยชน์ระยะสั้น | 26,747 |  | 29,803 |  | 89,279 |  | 79,964 |

| ผลประโยชน์หลังออกจากงาน | 2,187 |  | 2,130 |  | 6,682 |  | 6,386 |

| รวม | 28,934 |  | 31,933 |  | 95,961 |  | 86,350 |



|  | หมายเหตุ | 30 กันยายน |  | 31 ธันวาคม |

|  |  | 2564 |  | 2563 |

|  |  | (พันบาท) | (พันบาท) | (พันบาท) |

| ลูกหนี้การค้า |  |  |  |  |

| กิจการที่เกี่ยวข้องกัน | 4 | 1,253,750 |  | 692,942 |

| กิจการอื่น |  | 20,265,644 |  | 13,886,511 |

| หัก ค่าเผื่อผลขาดทุนด้านเครดิตที่คาดว่าจะเกิดขึ้น |  | (217,837) |  | (167,242) |

| สุทธิ |  | 20,047,807 |  | 13,719,269 |

| รวม |  | 21,301,557 |  | 14,412,211 |



|  |  | 2564 |  | 2563 |

|  |  | (พันบาท) | (พันบาท) | (พันบาท) |

| สำหรับงวดเก้าเดือนสิ้นสุดวันที่ 30 กันยายน |  |  |  |  |

| ผลขาดทุนด้านเครดิตที่คาดว่าจะเกิดขึ้น (กลับรายการ) |  | (8,378) |  | 986 |

|  |  |  |  |  |



|  | 30 กันยายน |  | 31 ธันวาคม |

|  | 2564 |  | 2563 |

|  | (พันบาท) | (พันบาท) | (พันบาท) |

| ลูกหนี้การค้า |  |  |  |

| กิจการที่เกี่ยวข้องกัน |  |  |  |

| ภายในวันที่ครบกำหนดชำระ | 1,213,683 |  | 687,486 |

| เกินวันครบกำหนดชำระ |  |  |  |

| น้อยกว่า 1 เดือน | 12,059 |  | 5,324 |

| 1 - 3 เดือน | 19,131 |  | 58 |

| มากกว่า 3 - 12 เดือน | 8,877 |  | 74 |

| รวม | 1,253,750 |  | 692,942 |

|  |  |  |  |

| กิจการอื่น |  |  |  |

| ภายในวันที่ครบกำหนดชำระ | 17,581,695 |  | 12,550,667 |

| เกินวันครบกำหนดชำระ |  |  |  |

| น้อยกว่า 1 เดือน | 1,654,884 |  | 959,151 |

| 1 - 3 เดือน | 693,872 |  | 161,593 |

| มากกว่า 3 - 12 เดือน | 191,151 |  | 46,148 |

| มากกว่า 12 เดือน | 144,042 |  | 168,952 |

|  | 20,265,644 |  | 13,886,511 |

| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (217,837) |  | (167,242) |

| สุทธิ | 20,047,807 |  | 13,719,269 |

| รวม | 21,301,557 |  | 14,412,211 |



|  | 2564 |  | 2563 |

|  | (พันบาท) | (พันบาท) | (พันบาท) |

| ณ วันที่ 1 มกราคม | 822,620 |  | 768,159 |

| ส่วนแบ่งกำไรสุทธิจากเงินลงทุน - วิธีส่วนได้เสีย | 47,491 |  | 54,930 |

| ส่วนแบ่งกำไรขาดทุนเบ็ดเสร็จอื่น - วิธีส่วนได้เสีย | 7,151 |  | (4,391) |

| รายได้เงินปันผล | (14,397) |  | (7,739) |

| ณ วันที่ 30 กันยายน | 862,865 |  | 810,959 |

|  |  |  |  |

| ณ วันที่ 31 ธันวาคม |  |  | 822,620 |



|  |  | 30 กันยายน | 30 กันยายน |  |  | 31 ธันวาคม | 31 ธันวาคม |

|  |  | 2564 | 2564 |  |  | 2563 | 2563 |

|  |  | (พันบาท) | (พันบาท) | (พันบาท) | (พันบาท) | (พันบาท) | (พันบาท) |

| ส่วนที่หมุนเวียน | ส่วนที่หมุนเวียน |  |  |  |  |  |  |

| เงินเบิกเกินบัญชีและเงินกู้ยืมระยะสั้นจากสถาบันการเงิน | เงินเบิกเกินบัญชีและเงินกู้ยืมระยะสั้นจากสถาบันการเงิน |  |  |  |  |  |  |

| -   ส่วนที่มีหลักประกัน | -   ส่วนที่มีหลักประกัน | 1,351,032 | 1,351,032 |  |  | - | - |

| -   ส่วนที่ไม่มีหลักประกัน | -   ส่วนที่ไม่มีหลักประกัน | 23,718,711 | 23,718,711 |  |  | 15,080,050 | 15,080,050 |

|  |  | 25,069,743 | 25,069,743 |  |  | 15,080,050 | 15,080,050 |

|  |  |  |  |  |  |  |  |

| ส่วนของเงินกู้ยืมระยะยาวจากสถาบันการเงินที่ถึงกำหนดชำระภายในหนึ่งปี | ส่วนของเงินกู้ยืมระยะยาวจากสถาบันการเงินที่ถึงกำหนดชำระภายในหนึ่งปี |  |  |  |  |  |  |

| -   ส่วนที่มีหลักประกัน | -   ส่วนที่มีหลักประกัน | 166,650 | 166,650 |  |  | 7,377 | 7,377 |

| -   ส่วนที่ไม่มีหลักประกัน | -   ส่วนที่ไม่มีหลักประกัน | 1,535,637 | 1,535,637 |  |  | 16,294,784 | 16,294,784 |

|  |  | 1,702,287 | 1,702,287 |  |  | 16,302,161 | 16,302,161 |

|  |  | 451.ภ45ภ | 451.ภ45ภ |  |  |  |  |

| ส่วนของหนี้สินตามสัญญาเช่าที่ถึงกำหนดชำระภายในหนึ่งปี | ส่วนของหนี้สินตามสัญญาเช่าที่ถึงกำหนดชำระภายในหนึ่งปี | 451,295 | 451,295 |  |  | 426,936 | 426,936 |

|  |  | 27,233/ | 27,233/ |  |  |  |  |

| รวม | รวม | 27,223,325 | 27,223,325 |  |  | 31,809,147 | 31,809,147 |

|  |  |  |  |  |  |  |  |

| ส่วนที่ไม่หมุนเวียน | ส่วนที่ไม่หมุนเวียน |  |  |  |  |  |  |

| เงินกู้ยืมระยะยาวจากสถาบันการเงิน | เงินกู้ยืมระยะยาวจากสถาบันการเงิน |  |  |  |  |  |  |

| -   ส่วนที่มีหลักประกัน | -   ส่วนที่มีหลักประกัน | 795,081 | 795,081 |  |  | 49,803 | 49,803 |

| -   ส่วนที่ไม่มีหลักประกัน | -   ส่วนที่ไม่มีหลักประกัน | 16,436,315 | 16,436,315 |  |  | 12,001,843 | 12,001,843 |

|  |  | 17,231,396 | 17,231,396 |  |  | 12,051,646 | 12,051,646 |

|  |  |  |  |  |  |  |  |

| หนี้สินตามสัญญาเช่า | หนี้สินตามสัญญาเช่า | 1,740,008 | 1,740,008 |  |  | 1,066,814 | 1,066,814 |

| หุ้นกู้ | หุ้นกู้ | 5,492,455 | 5,492,455 |  |  | - | - |

|  |  |  |  |  |  | 1,066,814 | 1,066,814 |

| รวม | รวม | 24,463,859 | 24,463,859 |  |  | 13,118,460 | 13,118,460 |

|  |  |  |  |  |  | 12,051,646 | 12,051,646 |

| รวมหนี้สินที่มีภาระดอกเบี้ย | รวมหนี้สินที่มีภาระดอกเบี้ย | 51,687,184 | 51,687,184 |  |  | 44,927,607 | 44,927,607 |



| สายธุรกิจบรรจุภัณฑ์    แบบครบวงจร | ประกอบด้วยบรรจุภัณฑ์เยื่อและกระดาษ (Fiber-Based Packaging) เช่น บรรจุภัณฑ์กล่องลูกฟูก (Corrugated Containers) บรรจุภัณฑ์เพื่อการจัดจำหน่าย (Retail Display Packaging) ถุงกระดาษรีไซเคิลสำหรับสินค้าอุปโภคบริโภค และถุงอุตสาหกรรม กระดาษบรรจุภัณฑ์ และบรรจุภัณฑ์จากวัสดุสมรรถนะสูงและพอลิเมอร์ (Performance and Polymer Packaging หรือ “PPP”) ทั้งแบบอ่อนตัว (Flexible Packaging) และแบบคงรูป (Rigid Packaging) |

|  |  |

| สายธุรกิจเยื่อและกระดาษ | ประกอบด้วยภาชนะบรรจุภัณฑ์สัมผัสอาหารปลอดภัย ผลิตภัณฑ์กระดาษพิมพ์เขียนและเยื่อกระดาษ |

|  |  |

| ส่วนงานอื่น | กิจการลงทุน |



|  | วันที่อนุมัติ | กำหนดจ่าย เงินปันผล | อัตราเงินปันผล ต่อหุ้น |  | จำนวนเงิน |

|  |  |  | (บาท) |  | (ล้านบาท) |

| ปี 2564 |  |  |  |  |  |

| เงินปันผลประจำปี 2563 | 30 มีนาคม 2564 | 22 เมษายน 2564 | 0.45 |  | 1,931 |

| เงินปันผลระหว่างกาลปี 2564 | 27 กรกฎาคม 2564 | 25 สิงหาคม 2564 | 0.25 |  | 1,073 |

|  |  |  | 0.70 |  | 3,004 |

|  |  |  |  |  |  |

| ปี 2563 |  |  |  |  |  |

| เงินปันผลประจำปี 2562 | 24 มีนาคม 2563 | 23 เมษายน 2563 | 0.42 |  | 1,313 |

|  |  |  |  |  |  |



|  | ก่อนจัด ประเภทใหม่ |  | จัด ประเภทใหม่ |  | หลังจัด ประเภทใหม่ |

|  | (พันบาท) | (พันบาท) | (พันบาท) | (พันบาท) | (พันบาท) |

|  |  |  |  |  |  |

| งบกำไรขาดทุนรวม |  |  |  |  |  |

|  |  |  |  |  |  |

| สำหรับงวดสามเดือนสิ้นสุดวันที่ 30 กันยายน 2563 |  |  |  |  |  |

| ขาดทุนจากอัตราแลกเปลี่ยน | (35,983) |  | (246,561) |  | (282,544) |

| ต้นทุนทางการเงิน | (578,904) |  | 246,561 |  | (332,343) |

|  |  |  |  |  |  |

| สำหรับงวดเก้าเดือนสิ้นสุดวันที่ 30 กันยายน 2563 |  |  |  |  |  |

| ขาดทุนจากอัตราแลกเปลี่ยน | (127,959) |  | (445,589) |  | (573,548) |

| ต้นทุนทางการเงิน | (1,623,339) |  | 445,589 |  | (1,177,750) |